**ОБЩИНСКА ИЗБИРАТЕЛНА КОМИСИЯ В ОБЩИНА ТРЯВНА**

**Избори за общински съветници и кметове/национален референдум на 25.10.2015г.**

**П Р О Т О К О Л**

**№ 1**

**Гр. Трявна, 08.09.2015г.**

Днес, 08.09.2015 година се състоя първото заседание на Общинска избирателна комисия - гр. Трявна /ОИК/, назначена с Решение №1832-МИ/НР/ 04.09.2015 г. на ЦИК.

На заседанието присъстват всички членове на ОИК. На лице е законен квором съгласно разпоредбите на чл.85 , ал.3 от Изборния кодекс /ИК/ и комисията може да заседава и взема решения.

Заседанието бе открито в 10.00 часа под председателството на Адреана Рачева - председател ан ОИК –Трявна.

Рачева:

Уважаеми колеги, откривам първото заседание на ОИК – Трявна и приемам участието си в ОИК като отговорна задача, като се надявам с общи усилия да обезпечим законосъобразно провеждане на изборите.

Надявам се да оправдаем очакванията на всички участници в изборния процес за безпристрастни и честни избори. Тъй като не разполагате още с дневен ред , поради липса на създадена още интернет страница предлагам на вашето внимание следните точки като дневен ред:

1. Представяне на членовете на ОИК Трявна.
2. Обсъждане на публикуваните Решения на ЦИК.
3. Определяне на общодостъпно място в сградата на седалището на ИИК –Трявна за обявяване на решенията.
4. Определяне на приемно време за граждани, организация на заседанията на ОИК, начин на приемане на решения и номерирането им, график на дежурства за периода 08.09.2015 – 14.09.2015г.
5. Определяне на член на ОИК-Трявна, който заедно с председателя да маркират печата на комисията.
6. Други въпроси свързани с техническото и материално обезпечаване на ОИК-Трявна.

* Приемане на инструкция относно механизма на обработване на лични данни и защитата им от незаконосъобразни форми на обработване в ОИК Трявна
* Назначаване на експерт „Информационни технологии“ и технически сътрудник

1. Разглеждане на постъпила от ПП „ГЕРБ“ жалба против заповед №376/09.2015 г.

По точка първа от дневния ред:

Бонева: Събрали сме се тук да свършим възложените ни задачи по и се надявам да бъдем отговорни и лоялни.

Колева- присъединявам се към казаното от г-жа Бонева.

Ников- да и аз. Всички сме отоворни и считам, че следва да подкрепим колегите и казаното от тях.

По точка втора от днения ред: докладва председателя г-жа Рачева – Колеги предлагам на Вашето внимание хронограма за изборите за общински съветници и кметове и за провеждане на национален референдум на 25.10.2015г. , като акцентирам на произтичащите от тях задължения за ОИК и организацията на дейноста на членовете на комисията , с оглед спазване на фиксираните задължения и срокове.

Има ли желаещи за изказване във връзка с представените хронограми за сведение, както и за началния час на документите за регистрация. Няма.

По точка три :

След направените предложения членовете на ОИК – Трявна взеха единодушно следното **Решение:**

Определя общодостъпно място в сградата на община Трявна, находяща се на ул. Ангел Кънчев №21 – партерен етаж в ляво на входа на община Трявна за обявяване на Решенията на ОИК Трявна

По точка четири

Председателя на ОИК предложи незабавно да определим начален срок за регистрация на партии и местни коалиции за кмет и общински съветници и приемно време за граждани да стане на 09.09.2015г. от 9.00 часа. и краен срок 18.00 часа на 14.09.2015г.

След единодушно гласуване на всички челнове „ЗА“, членовете приеха следното РЕШЕНИЕ:

1.Приемното време за граждани в ОИК – Трявна е всеки ден от 9.00-17.00 часа с изключение на случаите, когато съгласно разпоредбите на ИК се установяват други часове за работа на ОИК.

2.Приема организация на заседанията на ОИК Трявна,начина на приемане на решения и номерирането им

3.Приема и утвърждава график на дежурствата за периода от 08.09.15-.09.09.15г.

По точка пет

Председателя на ОИК докладва, че следва в изпълнение на и  Решение №1517- МИ/12.08.2015г. на ЦИК, ОИК да определи броя на печатите на ОИК – Трявна и защитата им ОИК - Трявна реши:

На основание чл.87, ал.1 , т.1 във връзка с чл.79 от Изборния кодекс, ОИК единодушно

**РЕШИ:**

1.Определя броя на печатите на ОИК - Трявна да бъде - **един брой.**

2.Определя **Радослав Янков Ников – секретар на ОИК – Трявна**  за лицето, което заедно с председателя на Комисията го маркират по уникален начин.

По точка шест

Сн. Бонева – предлагам регистрацията на партиите,коалициите и местните коалиции за участие в изборите за кмет и общински съветници да започне в 9.00 часа на 09.09.15 г.

Останалите членове не възразиха по направеното предложение и единодушно се прие следното РЕШЕНИЕ:

Приемането на документи в ОИК-Трявна за регистрация на партиите, коалициите, местните коалиции и инициативните комитети за участие в изборите за общински съветници и за кметове в община Трявна, започва от 9,00 ч. на 09 септември /сряда/ 2015 г.

Документите ще се приемат в офиса на ОИК – Трявна, находящ се на адрес: гр.Трявна, ул."Ангел Кънчев"№21, ет.4, стая 404

Приемането на документите се извършва всеки ден от 9,00 до 17,00 ч

Председателя на ОИК запозна членовете на ОИК с инструкция относно механизма на обработване на лични данни и защитата им от незаконосъобразни форми на обработване в ОИК Трявна

След запознаване на членовете на ОИК подробно с инструкцията не настъпиха предложения и възражения. Членовете на ОИК единодушно РЕШИХА:

Приемат инструкция относно механизма на обработване на лични данни и защитата им от незаконосъобразни форми на обработване в ОИК Трявна

Председателя на ОИК направи предложение относно ъздаване на работна група от сспециалисти към ОИК - Трявна

На основание чл.87, ал.1 , т.1 във връзка с чл.78 от Изборния кодекс и  [Решение №](http://www.cik.bg/reshenie/?no=660&date=07.08.2014)1546-МИ/НР/27.08.2015г.на ЦИК, ОИК – Трявна

**РЕШИ:**

**О**ИК - Трявна създава работна група от следните специалисти, който да подпомагат дейността й: **Експерт „Информационни технологии"** към ОИК-Трявна за периода от 08.09.2015 г.  до 7 дни от обявяване на изборния резултат.

Работата на експерта - компютърен специалист е да: поддържа интернет страницата на ОИК-Трявна, в която се публикуват решенията и протоколите от заседанията на комисията, публичните регистри на партиите, коалициите, местните коалиции и инициативните комитети, публичния регистър на кандидатите и кандидатските листи, публичния регистър на жалбите и сигналите, подадени до ОИК-Трявна и решенията по тях,  публичния регистър на регистрираните застъпници в ОИК - Трявна; организира обявяването в интернет страницата на комисията на списъците на представителите на партии, коалиции и инициативни комитети, приети от РИК - Габрово; ежедневно осигурява предварителното обявяване на проектите за дневен  ред и публикува съобщенията на ОИК - Трявна; извършва и други технически дейности, възложени му с решение на  ОИК-Трявна.

Определя месечно възнаграждение на експерта в размер на 610 (шестстотин и десет ) лева.

**Технически сътрудник** към ОИК-Трявна за периода от 08.09.2015 г.  до 7 дни от обявяване на изборния резултат.

Работата на техническия сътрудник е да: уведомява членовете на комисията за извънредните заседания; подсигурява необходимите информационни материали за заседанията; води протоколите от заседанията на ОИК - Трявна, като отразява дата, час, дневен ред, обсъжданията по точките от дневния ред, докладите по проектите за решения, взетите решения и гласуването по тях, за което отразява поименното гласуване; осигурява надлежното подписване на протоколите и решенията; прилага разглежданите материали като неразделна част от протоколите; поддържа и съхранява информационен архив от всички заседания; подрежда и окомплектова документите от регистърните преписки; извършва предпечатна подготовка на големи по обем материали; сканира предоставените му от Председателя на ОИК - Трявна документи; извършва и други технически дейности, възложени от Председателя на ОИК-Трявна.

Определя месечно възнаграждение на техническия сътрудник в размер на 380 ( триста и осемдесет ) лева.

**Един сътрудник** за подпомагане на ОИК-Трявна при предаване на книжата и  материалите на СИК, в изборния ден, приемането на протоколите от СИК след изборния ден и подготовката за предаването на книжата в ЦИК.

Определя еднократно възнаграждение на сътрудника в размер на 90 (деветдесет) лева.

След обсъждане на кандидатурите единодушно се РЕШИ

**Да** **назначи ЦАНКА ИВАНОВА АЛЕКСИЕВА** , ЕГН ххххххххх, постоянен адрес: хххххххххх, като **Експерт „Информационни техно**логии" към ОИК-, считано от 08.09.2015 г.

**и** МИЛЕНА ДЕНЕВА БОГДАНОВА, ЕГНхххххххххх,постоянен адрес:, ххххх като **Технически сътрудник** към ОИК-Трявна считано от 08.09.2015 г.

Препис от решението да се изпрати на Кмета на община Трявна и на Главния счетоводител на община Трявна, за сключване на граждански договор с назначеното лице при условията, посочени в т.1.1. на решението.

Препис от решението да се изпрати до ЦИК за сведение.

По точка седем

1. Председателя на ОИК докладва постъпилата жалба от ПП „ГЕРБ“ против заповед №376/09.2015 г.на Кмета на Община Трявна

Постъпила е жалба от ПП „ГЕРБ“ подписана от пълномощника Цветомир Цвятков Михов заведена с вх. № 1 от 08.09.2015г. в регистъра за жалби на ОИК Трявна. В жалбата се сочи, че по силата на параграф 17 от сега действащия ИК всички населени места с население над 100 души са придобили самостоятелен статут на кметство и в тях се произвеждат самостоятелни избори за избор на кмет на кметство. Съгласно чл.396 и 397 от ИК във връзка с чл.15 от ЗАТУРБ право да избират и да бъдат избирани за кмет на кметство имат лица с избирателни право и на територията на съответното кметство. В жалбата се излага, че съгласно цитираната заповед жителите на изброените в жалбата села, а именно Брежниците, Драгневци, Кольо Ганев, Бърдарите, Горни Цоневци, Йововци, Носеите и Сечен камък ще гласуват за избор на кмет в кметство Плачковци, което ще доведе до противоречие с Изборния кодекс. Това би дало основания за оспорване на изборния резултат.

Членовете на ОИК Трявна считат, че жалбата е подадена в законния срок, но същата се явява незаконосъобразна. Съгласно параграф 17 от ПЗР на ИК населените места, които към деня на обнародването Указа на президента на Републиката за насрочване на общи избори за общински съветници и кметове отговарят на изискванията на чл.16 ,т.1 от ЗАТУ РБ и във тях се произвеждат избори за кметове на кметства едновременно с произвеждането на общи избори за общински съветници и за кметове. Разпоредбата на чл.16, т.1 от ЗАТУРБ изрично посочва, че условията за създаване на кметство са налице при население над 100 души общо в населените места образуващи кметство. След направена служебна справка от ГРАО с изх. № 3400-8/08.09.2015г. на Община Трявна посочените села са с население общо 32 жители, което е по-малко от изискуемия минимум.

След направените разисквания и на основание чл.87, ал.1 т.1 и т.22 от ИК ОИК-Трявна :

Р Е Ш И:

Оставя без уважение жалба с вх. №1 от 08.09.2015г., подадена от Цветомир Цвятков Михов упълномощен представител на ПП“ГЕРБ“ .

Поради изчерпване на дневния ред заседанието бе закрита.

Насрочваме следващото заседание за 17.00ч. на 09.09.2015г.

Председател:

Андреана Иванова Рачева

Секретар:

Радослав Янков Ников